**MOKYMŲ PASLAUGŲ TEIKIMO TAISYKLĖS**

1. **Bendrosios nuostatos**
	1. Šios Mokymų paslaugų teikimo taisyklės, toliau – Taisyklės, yra mokymų dalyviui ir mokymų organizatoriui UAB „Inter Cars Lietuva“ (toliau – Šalys) privalomas teisinis dokumentas, kuris reglamentuoja Šalių tarpusavio teisinius santykius (teises, pareigas, atsakomybę bei paslaugų teikimo ir apmokėjimo sąlygas) mokymų organizatoriui teikiant mokymų paslaugas mokymų dalyviui.
	2. Mokymų organizatorius – UAB „Inter Cars Lietuva“, juridinio asmens kodas 3005 94634, Titnago g. 6, Vilnius, organizuojanti ir vykdanti mokymus, toliau – Organizatorius arba Inter Cars Lietuva.
	3. Mokymų dalyvis – fizinis asmuo, užsiregistravęs į Inter Cars Lietuva organizuojamus mokymus, toliau – Dalyvis.
	4. Asmuo, norintis dalyvauti Inter Cars Lietuva organizuojamuose mokymuose, privalo užsiregistruoti – pateikti bendrovei duomenis apie save ir/ar Dalyvius bei patvirtinti savo susipažinimą bei sutikimą su šiomis taisyklėmis. To neatlikus, asmuo į mokymus neregistruojamas.
	5. Mokymai vyksta pagal Inter Cars Lietuva internetiniame puslapyje <http://mokymai.intercars.lt> pateiktą mokymų kalendorių. Mokymai organizuojami mokymams pritaikytose erdvėse su oro kondicionieriais ir vėdinimo sistema, projektoriais ir rašymo lentomis.
	6. Mokymus veda kvalifikuoti, savo srities (specialybės) specialistai – lektoriai.
2. **Registracija į mokymus**
	1. Registracija į mokymus vyksta 3 būdais:
		1. užpildant registracijos paraiškos formą internetiniame puslapyje <http://mokymai.intercars.lt>;
		2. prašymą užregistruoti į mokymus pateikiant elektroniniu paštu – adresu LT.mokymai@intercars.eu;
		3. tiesioginiai registruojantis pas mokymų koordinatorių, nurodytą atitinkamų mokymų skelbime.
	2. Asmuo, kuris užsiregistravo į mokymus bent vienu iš aukščiau nurodytų būdų, laikomas Dalyviu.
	3. Dalyvis gali atšaukti savo registraciją į mokymus, informuodamas mokymų koordinatorių (telefonu arba el. paštu) ne vėliau kaip prieš 5 kalendorines dienas iki mokymų pradžios.
	4. Nepranešus apie nedalyvavimą mokymuose likus mažiau nei 5 kalendorinėms dienoms iki mokymų pradžios, už mokymus sumokėti pinigai negrąžinami arba, jei pateikta apmokėti sąskaita yra neapmokėta, Dalyvis privalo ją apmokėti.
	5. Dalyvių skaičius yra ribotas. Mokymuose dalyvauja pirmieji į atitinkamus mokymus užsiregistravę asmenys. Tuo atveju, jeigu į konkrečius mokymus trūksta vietos, Organizatoriaus siūlo Dalyviui kitą datą, kad visi norintys galėtų dalyvauti pageidaujamuose mokymuose.
3. **Asmens duomenų apsauga ir tvarkymas**
	1. Inter Cars Lietuva pripažįsta, kad asmens duomenų apsauga yra svarbi jos mokymų Dalyviams ir kitiems asmenims, toliau – duomenų subjektai, ir įsipareigoja gerbti ir saugoti kiekvieno duomenų subjekto privatumą.
	2. Šios Taisyklių sąlygos, susijusios su asmens duomenų apsauga, kartu yra ir Organizatoriaus privatumo pranešimas Jums bei Jūsų atstovams (darbuotojams ir kitiems įgaliotiems asmenims, kuriuos registruojate į mokymus). Žemiau šiose Taisyklės Inter Cars Lietuva paaiškina ir informuoja apie tai, kaip asmens duomenis tvarko ir kokias teises Jūs ir Jūsų atstovai turite.
	3. Tvarkydama asmens duomenis Inter Cars Lietuva laikosi visų teisės aktų, reglamentuojančių asmens duomenų apsaugą, kompetentingų institucijų nurodymų, taip pat Inter Cars įmonių grupėje nustatytų standartų ir procedūrų, užtikrinančių kad asmens duomenys būtų tvarkomi tiksliai, sąžiningai, teisėtai, skaidriai bei saugiai.
	4. Asmens duomenų valdytojas - Inter Cars Lietuva, el. p. LT.Biuras@intercars.eu, tel. 8 5 249 10 72. Bendrovė yra paskyrusi atsakingą už asmens duomenų apsaugą asmenį, su kuriuo galima susisiekti nurodytais kontaktais.
	5. Registruodamiesi į mokymus, asmens duomenis Jūs pateikiate savanoriškai. Organizatorius juos privalo tvarkyti tam, kad galėtų Jums suteikti mokymų paslaugas, vesti Dalyvių apskaitą, išrašyti apmokėjimui sąskaitas faktūras, taip pat išduoti Dalyviams mokymų sertifikatus (teisinis pagrindas: tvarkyti duomenis būtina siekiant įvykdyti sutartį; taip pat Organizatoriui taikomos teisinės prievolės vykdymas). Jums nepateikus asmens duomenų, Organizatorius negalės Jūsų užregistruoti į pageidaujamus mokymus ir Jums suteikti reikalingų mokymų paslaugų.
	6. Atskirais atvejais Organizatorius gali mokymų metu fotografuoti ir/ar filmuoti mokymų Dalyvius, taip pat skelbti nuotraukas ir/ar filmuotą medžiagą savo internetiniame puslapyje ir/ar leidžiamuose kataloguose. Apie tai, kad konkrečių mokymų metu bus fotografuojama ir/ar filmuojama bei tokia medžiaga bus skelbiama, nurodoma skelbime apie mokymus. Jei bus būtina pagal galiojančių teisės aktų reikalavimus, Organizatorius papildomai prašys iš mokymų Dalyvių ir/ar kitų mokymuose dalyvaujančių asmenų sutikimų dėl jų atvaizdų ir/ar kitų asmens duomenų naudojimo.
	7. Organizatoriaus tvarkomų asmens duomenų gavėjai – Bendrovės darbuotojai ir lektoriai, taip pat Organizatoriaus pasitelkti duomenų tvarkytojai, kurie teikia paslaugas (atlieka darbus) Organizatoriui ir kartu tvarko Jūsų duomenis Bendrovės, kaip duomenų valdytojos, vardu. Lektoriams gali būti perduodami Dalyvių asmens duomenys tikslu jiems pateikti informaciją apie mokymų Dalyvius, taip pat išduoti Dalyviams mokymų sertifikatus. Taip pat teisės aktų nustatytais atvejais, vykdydamas savo teisines prievoles, Organizatorius gali teikti Jūsų duomenis ir atitinkamoms valstybės institucijoms.
	8. Organizatorius tvarkomus asmens duomenis saugo ne ilgiau, negu to reikalauja duomenų tvarkymo tikslai ar numato teisės aktai arba pasibaigia bet kokių pretenzijų senaties terminas.
	9. Jūs, kaip duomenų subjektas, turite teisę prašyti, kad Organizatorius leistų susipažinti su Jūsų tvarkomais asmens duomenimis, prašyti juos ištaisyti arba ištrinti, arba apriboti duomenų tvarkymą, arba teisę nesutikti, kad duomenys būtų tvarkomi, taip pat teisę į duomenų perkeliamumą.
	10. Teisė reikalauti ištrinti duomenis, teisė apriboti duomenų tvarkymą, teisė į duomenų perkeliamumą ir teisė nesutikti su duomenų tvarkymu nėra absoliučios ir teisės aktai gali numatyti papildomų sąlygų jų įgyvendinimui.
	11. Jeigu Jums kelia susirūpinimą Organizatoriaus veiksmai/neveikimas, dėl ko Jūs manote, kad galimai nesilaikoma asmens duomenų apsaugą reglamentuojančių teisės aktų reikalavimų, galite bet kada kreiptis į Organizatorių bet kuriuo Jums patogiu būdu.
	12. Nepavykus išspręsti klausimo su Organizatoriumi, Jūs turite teisę kreiptis į Valstybinę duomenų apsaugos inspekciją, kuri atsakinga už asmens duomenų apsaugą reglamentuojančių teisės aktų priežiūrą ir kontrolę.
4. **Mokymai**
	1. Aktualus mokymų tvarkaraštis su mokymų kainomis ir kitomis jų sąlygomis yra skelbiamas Organizatoriaus internetiniame puslapyje <http://mokymai.intercars.lt>.
	2. Visiems Dalyviams, dalyvavusiems mokymuose, yra išduodami mokymų sertifikatai. Sertifikatai išduodami iš karto po mokymų arba ne vėliau kaip per trijų mėnesių laikotarpį jie yra išsiunčiami Dalyviams ir/ar jų darbdaviams (kai Dalyvį į mokymus siuntė jo Darbdavys).
	3. Po kiekvienų mokymų Dalyvių yra prašoma užpildyti anoniminę mokymų vertinimo anketą, kurioje prašoma įvertinti mokymų programą, mokymo paslaugų kokybę, taip pat nurodyti kitus mokymų privalumus ir trūkumus.
	4. Mokymų metu Dalyviams perduota mokymų medžiaga yra saugoma autorių teisių. Jos kopijavimas ir platinimas yra draudžiamas.
	5. Dalyvis taip pat privalo laikytis mokymų pradžioje Organizatoriaus ir/ar lektoriaus papildomai nurodytų taisyklių. Organizatorius pasilieka teisę pašalinti Dalyvį iš mokymų, jei Dalyvis nesilaiko tokių taisyklių.
5. **Apmokėjimo sąlygos**
	1. Organizatorius organizuoja dviejų tipų mokymus: mokamus ir nemokamus. Informacija apie tai, ar mokymai yra mokami, ar ne, yra nurodoma konkrečiame skelbime apie organizuojamus mokymus.
	2. Mokymų skelbimuose nurodomos mokamų mokymų kainos yra nurodytos be PVM.
	3. Jei skelbime nenurodyta kitaip, į skelbiamą konkrečių mokymų kainą yra įskaičiuota: lektoriaus paslaugos, mokymų medžiaga, sertifikato išdavimas, vertimas, jeigu mokymai vyksta ne valstybine kalba, maitinimas (kavos pertraukos ir pietūs). Nakvyne (jeigu reikia) ir atvykimu iki mokymų vietos rūpinasi pats Dalyvis.
	4. Visiems užsiregistravusiems į mokymus asmenims, yra išrašoma ir registracijos metu nurodytu el. paštu yra pateikiama apmokėti sąskaita faktūra.
	5. Dalyviai, kurie kartu yra ir Inter Cars Lietuva pirkėjai (klientai), pateiktas apmokėjimui sąskaitas faktūras privalo apmokėti jų su Inter Cars Lietuva sudarytose pirkimo – pardavimo sutartyse nurodytais terminais ir tvarka.
	6. Dalyviai, kurie nėra Inter Cars Lietuva pirkėjai (klientai), pateiktas apmokėjimui sąskaitas faktūras privalo apmokėti ne vėliau kaip iki mokymų, į kuriuos jie užsiregistravo, pradžios.
6. **Mokymų programos ir datos keitimas**
	1. Tais atvejais, kai lektorius dėl nenumatytų priežasčių negali vesti mokymų nurodytą mokymų datą, nesusirinkus reikiamai Dalyvių grupei ar esant kitoms objektyvioms priežastims, Organizatorius pasilieka teisę keisti mokymų datą, iš anksto apie tai informuodamas Dalyvius.
	2. Organizatorius taip pat pasilieka teisę atšaukti arba atidėti mokymus dėl priežasčių, nepriklausančių nuo Organizatoriaus. Kai mokymai yra atšaukiami, Organizatorius Dalyviams grąžina už mokymus sumokėtą kainą.
	3. Organizatorius turi teisę daryti mokymų programos pakeitimus bei keisti lektorių.
	4. Dalyvis, nesutinkantis su mokymų programos, lektoriaus ir/ar datos pakeitimais, turi teisę atšaukti savo registraciją į užsiregistruotus mokymus ir prašyti iš Organizatoriaus grąžinti už mokymus sumokėtą kainą.
7. **Skundai**
	1. Dalyvis turi teisę pateikti skundą, jeigu mokymai neatitiko mokymų programos, taip pat jei turi kitokių pretenzijų, susijusių su mokymų paslaugų suteikimu.
	2. Skundai turi būti pateikiami el. paštu LT.mokymai@intercars.eu, ne vėliau kaip per 14 kalendorinių dienų nuo mokymų pabaigos. Vėliau pateikti skundai nenagrinėjami.
	3. Skunde turi būti nurodyti Dalyvio duomenys (vardas, pavardė, kontaktiniai duomenys, taip pat įmonės, kuri siuntė Dalyvį į mokymus, pavadinimas), mokymų pavadinimas ir data, skundo išsamus aprašymas ir pagrindimas, reikalavimas Organizatoriui.
	4. Organizatorius Dalyvio skundą išnagrinėja ir atsakymą į jį pateikia ne vėliau kaip per 30 kalendorinių dienų.
	5. Dalyvių, kurie nėra atsiskaitę už mokymus, skundai nenagrinėjami.

*Taisyklės atnaujintos 2018 m. gegužės 22 d.*